
Na temelju članka 7. Pravilnika o stipendiranju učenika srednjih škola s područja Općine Legrad („Službeni glasnik Koprivničko-križevačke županije“ broj 12/19. i 14/24) i Zaključka o davanju suglasnosti za raspisivanje natječaja za dodjelu stipendija učenicima srednjih škola s područja Općine Legrad u školskoj godini 2026./2027., od 25. kolovoza 2026. godine, općinski načelnik Općine Legrad raspisuje
JAVNI NATJEČAJ
za dodjelu stipendija učenicima srednjih škola s područja Općine Legrad
u školskoj godini 2026./2027.
I.

Stipendije učenicima srednjih škola s područja Općine Legrad u školskoj godini 2026./2027. odobravat će se iz sredstava Proračuna Općine Legrad.

Stipendije učenicima srednjih škola dodjeljuju se u tri kategorije i to:


1. Kategorija A – stipendije za nadarene učenike – u iznosu 50,00 eura mjesečno,


2. Kategorija B – stipendije za učenike po socijalnom kriteriju – do visine troškova smještaja učenika u učenički dom, a najviše 100,00 eura mjesečno, a za učenike koji nisu smješteni u učenički dom u iznosu 50,00 eura mjesečno,


3. Kategorija C – stipendije za učenike koji se školuju za deficitarna zanimanja – u iznosu 50,00 eura mjesečno.

II.

Na temelju provedenog natječaja, Povjerenstvo za stipendije Općine Legrad utvrđuje Listu reda prvenstva za dodjelu stipendija učenicima po svakoj kategoriji, na temelju kojih općinski načelnik donosi Odluku o dodjeli učeničke stipendije u školskoj godini 2026./2027.. Odluka o dodjeli učeničkih stipendija objavljuje se na internetskoj stranici Općine Legrad, www.opcinalegrad.hr. 
III.

Zahtjev za dodjelu stipendije podnosi se na propisanom obrascu „Molba za učeničku stipendiju“.

Uz zahtjev za dodjelu stipendije prilaže se sljedeća dokumentacija - za sve kategorije učeničkih stipendija: 

1. preslika osobne iskaznice ili domovnice,

2. potvrda srednje škole o statusu redovitog učenika,

3. preslika svjedodžbe osmog razreda osnovne škole odnosno zadnje završenog razreda srednje škole,

4. izjavu podnositelja zahtjeva da ne prima stipendiju ili novčanu pomoć za školovanje po drugoj osnovi (na obrascu u prilogu „Molbe“)
Uz dokumentaciju iz prethodnog stavka, zahtjevu se prilaže i posebna dokumentacije, ovisno o kategoriji stipendije za koju se podnosi zahtjev za stipendiju i to:
Za kategorije A i C:

· dokaz o postignutim pojedinačnim uspjesima na županijskim, regionalnim, državnim ili međunarodnim natjecanjima u znanju – sve iz sustava agencija ministarstva nadležnog za školstvo, za zadnje godine završenog školovanja,
· ostalu dokumentaciju kojom se dokazuju posebnosti u kućanstvu podnositelja zahtjeva (djeca smrtno stradalih hrvatskih branitelja iz Domovinskog rata i djeca zatočenih ili nestalih hrvatskih branitelja iz Domovinskog rata, djeca bez odgovarajuće roditeljske skrbi, djeca civilnih invalida sa 80% i više posto oštećenja organizma, djeca hrvatskih ratnih vojnih invalida iz Domovinskog rata, djeca samohranih roditelja, djeca s teškoćama u razvoju u obitelji – dokaz: rješenje nadležnog tijela) .
· Za kategoriju B:

· izjavu o članovima kućanstva (obrazac u prilogu „Molbe“),

· potvrde o prihodima svih članova kućanstva u posljednja tri mjeseca koja prethode mjesecu objave natječaja (mjesečni prihod obuhvaća: prihod iz plaće, mirovine ili dr. vrsta prihoda – iz poljoprivrede, obrta i slično, učenička ili studentska stipendija nekog od člana kućanstva),

· ostalu dokumentaciju kojom se dokazuju otežavajuće okolnosti položaja kućanstva (ako učenik ili kućanstvo u kojem živi ostvaruje pravo na zajamčenu minimalnu naknadu, djeca smrtno stradalih hrvatskih branitelja iz DR i djeca zatočenih ili nestalih hrvatskih branitelja iz DR, djeca bez odgovarajuće roditeljske skrbi, djeca civilnih invalida sa 80% i više oštećenja organizma, djeca hrvatskih vojnih invalida iz DR, djeca samohranih roditelja, djeca s teškoćama u razvoju u obitelji).

Učenici iz obitelji čiji je mjesečni prihod po članu obitelji veći od 400,00 eura NEMAJU PRAVO ostvariti učeničku stipendiju po ovoj kategoriji.

Ako dva ili više podnositelja zahtjeva u istoj kategoriji imaju jednako broj bodova, prednost imaju oni kandidati koji imaju više prosjek ocjena po osnovi uspjeha u učenju, a ukoliko i po ovom kriteriju imaju isti broj bodova tada prednost ostvaruje kandidat koji ima više bodova po osnovi prihoda kućanstva.

Ukoliko u postupku natječaja iz jednog kućanstva sudjeluju dva ili više učenika u istoj kategoriji, pravo na stipendiju u pravilu ostvaruje samo učenik iz istog kućanstva koji je ostvario ukupno veći broj bodova (osim za kategoriju B).
IV. 

Lista reda prvenstva utvrđuje se temeljem sljedećih kriterija:
1) za kategoriju A i C

– uspjeh u prethodnom obrazovanju,
– natjecanja,
– posebnosti u kućanstvu podnositelja zahtjeva,
2) za kategoriju B

· uspjeh u prethodnom obrazovanju,

– prihodi kućanstva,
– dodatne otežavajuće okolnosti materijalnog položaja obitelji. 

V.

Ovaj natječaj otvoren je od 14.09.2026. godine do zaključno 29.09.2026. godine. 

(15 dana od dana objave natječaja na internetskoj stranici Općine)

VI.

Za sudjelovanje na natječaju, potrebno je priložiti dokumentaciju navedenu točki III. ovog natječaja, a popis koje se nalazi i u obrascu „Molba za učeničku stipendiju“, koja se nalazi u prilogu Javnog natječaja objavljenog na digitalnoj platformi SOM natječaji.
VII.

Prijave na natječaj zaprimaju se u natječajnom roku, a dostavljaju se isključivo putem digitalne platforme koja se nalazi na web stranici Općine Legrad: www.opcinalegrad.hr.  
Za sve dodatne informacije – telefon: 048 / 835-051.

OPĆINSKI NAČELNIK OPĆINE LEGRAD

